**โครงการยกระดับดาวเด่น SMEs ไทย (DIP Stars)**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลจัดทำโครงการยกระดับดาวเด่น SMEs เพื่อยกระดับวิสาหกิจขนาดเล็กสู่วิสาหกิจขนาดกลาง และวิสาหกิจขนาดกลางสู่วิสาหกิจขนาดใหญ่ ครอบคลุมกลุ่มอุตสาหกรรมภาคการผลิตที่มีการเติบโตสูง เช่น ยานยนต์และชิ้นส่วน อาหารและเครื่องดื่ม และกลุ่มอุตสาหกรรมที่มีมูลค่าการค้าระหว่างประเทศและการจ้างงานสูง เช่น เครื่องจักรกล สิ่งทอและเครื่องนุ่งห่ม โดย SMEs ที่ได้รับคัดเลือกจะได้รับความรู้ด้านการบริหารจัดการ การปรับปรุงประสิทธิภาพองค์กร การใช้เทคโนโลยี นวัตกรรม งานวิจัยและพัฒนาสู่เชิงพาณิชย์ การสนับสนุนการเข้าถึงแหล่งเงินทุน จนผู้ประกอบการแต่ละรายสามารถบรรลุเป้าหมายที่ต้องการได้ ไม่ว่าจะเป็นการจดทะเบียนเข้าสู่ตลาดหลักทรัพย์ การรับรางวัลอุตสาหกรรมดีเด่นผ่านมาตรฐานโลก หรือเจาะธุรกิจในตลาดโลก ทั้งนี้ รัฐบาลคาดว่าจะสามารถสร้างต้นแบบของความสำเร็จและนำไปสู่การขยายผลให้กับ SMEs ในประเภทอื่น เพื่อสร้างความเข้มแข็งแก่เศรษฐกิจไทยต่อไป

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี